Video: Man drink bottel tamatiesous vir wêreldrekordSkermgreep uit die video ŉ Man van Mumbai in Indië het ŉ bottel tamatiesous in 25.37 sekondes gedrink om ŉ nuwe wêreldrekord op te stel. Dinesh Shivnath Upadhyaya spog ook met die rekords vir meeste druiwe binne drie minute geëet en meeste lemoene geskil en geëet binne drie minute. Talle mense geniet tamatiesous saam met sommige kossoorte, maar die idee om ŉ hele bottel in een slag uit te drink, klink nie aptytwekkend nie. Verskeie individue is egter daarop toegespits om wêreldrekords te verbeter. Upadhyaya het ŉ hele bottel (500 g) binne 25.37 sekondes uitgedrink. Hy het 95% van die bottel met ŉ strooitjie gedrink.